Гребен спаса
Гребен спаса () амерички је биографско ратни филм из 2016. године у режији Мела Гибсона. Сценарио потписују Ендру Најт и Роберт Шенкан на основу документарног филма Приговор савести из 2004. године, док су продуценти филма Бил Механик, Дејвид Пермут, Тери Бенедикт, Пол Кари, Брус Дејви, Брајан Оливер и Вилијам Џонсон. Музику је компоновао Руперт Грегсон Вилијамс.

Филм се фокусира на искуства из Другог светског рата Дезмонда Доса, америчког пацифистичког борбеног медицинара који је, као хришћанин адвентистичке цркве, одбио да носи или користи оружје или ватрено оружје било које врсте. Дос је постао први приговарач савести који је одликован Медаљом части, за службу изнад и изван позива на дужност током битке за Окинаву. 

Насловну улогу тумачи Ендру Гарфилд као војник Дезмонд Дос, док су у осталим улогама Сем Вортингтон, Лук Брејси, Тереза Палмер, Хјуго Вивинг, Рејчел Грифитс и Винс Вон. Дистрибуиран од стране Lionsgateа, светска премијера филма је била одржана 3. новембра 2016. у Аустралији, док је се у Сједињеним Америчким Државама почео приказивати 4. новембра 2016. 

Буџет филма је износио 40 милиона долара, а зарада од филма је 180 500 000 долара.

Амерички филмски институт одабрао је филм као један од својих десет најбољих филмова године, и добио је бројне награде и номинације. Филм је добио шест номинација за Оскара на 89. додели Оскара, укључујући номинације за најбољи филм (Механик, Пермут, Бенедикт, Кари, Дејви, Оливер и Џонсон), најбољег режисера (Гибсон) и најбољег глумца у главној улози (Гарфилд), освојивши награде за најбољи микс звука и најбољу монтажу. 

Такође, добио је номинације за награду Златни глобус укључујући номинације за најбољи филм (драма), најбољег режисера и најбољег главног глумца (драма)

Радња 

У пролеће 1942. године америчке војне снаге су се сусреле са најважнијом и најопаснијом борбом на Пацифику, међутим један војник се истакао као другачији. То је био Дезмонд Дос (Ендру Гарфилд) који је одбио да носи оружје и убија људе и служио је војсци као ненаоружани медицински радник и тако спасио животе многих, а да није испалио ни један метак. Тиме је постао први американац који је због тога добио Медаљу части.

Улоге 

|-
| Ендру Гарфилд || Дезмонд Дос
|-
| Сем Вортингтон || капетан Џек Гловер
|-
| Лук Брејси || Смити Рикер
|-
| Тереза Палмер || Дороти Шути
|-
| Хјуго Вивинг || Том Дос
|-
| Рејчел Грифитс || Берта Дос
|-
| Винс Вон || наредник Хaуeл
|-
|}

Спољашње везе 

 

Филмови 2016.
Амерички филмови
Ратни филмови
Филмови на енглеском језику
БАФТА победници (филмови)
Филмови студија Icon Productions
Филмови Мела Гибсона
Филмови чији је монтажер освојио Оскара за најбољу монтажу
Филмови чији је миксер звука освојио награду Оскар за најбоље миксовање звука